
Tistedalen Friluftslag og Den Norske Turistforening skiller lag

Informasjon til medlemmer av Tistedalen Friluftslag og medlemmer av Den Norske Turistforening bosatt i Halden og Aremark kommuner.

I et år har vi arbeidet med å endre organisasjonsform. TFL og DNT i vårt område har hatt felles økonomi, felles styre og felles medlemmer siden 1983. Endringer i medlemsavtaler/vedtekter medfører at dette samarbeidet dessverre ikke kan fortsette. 
For mer detaljert info, se tfl.no 
Det er derfor opprettet en egen DNT-forening for medlemmer i Halden og Aremark. Den nye foreningen overtar DNT-hyttedrift, DNT-turaktiviteter og all annen DNT-relatert virksomhet fra TFL. DNT Halden og Omegn ble nylig godkjent av Landsmøtet i DNT. 
TFL opprettholder all annen virksomhet i Ertemarka som tidligere.
Alle som er medlemmer i DNT vil bli overført automatisk fra TFL til DNT Halden og omegn med virkning fra 1/7 2025, men vil beholde sine medlemsfordeler i TFL ut året 2025. 
Det vil bli sendt ut mer informasjon fra de to foreningene.  

        For DNT Halden og Omegn                                             For Tistedalen Friluftslag
Leder interimstyret Einar Skontorp                                        Leder Kjell Bernstrøm

